Сёння, — адзначыў біскуп, — мы не маем знешняга пераследу веры. Але мы жывём у свеце, які не спрыяе хрысціянскім каштоўнасцям. Сёння кажуць, што чалавек свабодны. Але свабода палягае не ў тым, каб рабіць тое, што хочаш. Свабода – гэта вялікая адказнасць за сябе, за сям’ю, за краіну. Таму сапраўдная вольнасць у тым, каб верыць у Бога, давяраць Яму. А для гэтага нам патрэбны дары Духа Святога: мудрасць, розум, мужнасць, умеласць, пабожнасць. Таму дазвольце Духу Святому напоўніць вашыя сэрцы, — звярнуўся іерарх да кандыдатаў да канфірмацыі, — і дазвольце Яму там дзейнічаць.